**PRILOG I**

**UPUTE PONUDITELJIMA ZA IZRADU PONUDE**

Upute izrađene u skladu sa Zakonom o javnoj nabavi (Narodne novine br. 120/16. i 114/22.) (u nastavku teksta: Zakon) i Pravilnikom o provedbi postupaka jednostavne nabave, KLASA:601-02/23-03/1, URBROJ:2177-1-9-05-23-1 od 16. studenoga 2023. godine (u daljnjem tekstu:Pravilnik).

**1. Podaci o naručitelju:**

DJEČJI VRTIĆ POŽEGA, Požega, Rudinska 8, MB: 03310299, OIB: 30492723401, telefon: 034/ 273 663, mob: 091 3273 663, IBAN broj: HR81 2360000-1835100008 Zagrebačka banka d.d., djvrticipozega@gmail.com

**2.** **Osoba zadužena za komunikaciju s ponuditeljima:**

Za sve dodatne informacije ponuditelji se mogu obratiti u tajništvu Dječjeg vrtića Požega, Požega, Rudinska 8, tajnica Višnja Sabljak, telefon: 034/273-663, e-mail: tajnistvo@djecjivrticpozega.hr

**3.** **Vrsta postupka:**

Postupak jednostavne nabave s namjerom sklapanja ugovora o nabavi robe s najpovoljnijim ponuditeljem sukladno čl. 25. Pravilnika i Ponudbenom troškovniku.

**4.** **Opis predmeta nabave:**

Mlijeko i mliječni proizvodi

**5. Procijenjena vrijednost nabave:** 15.500,00 €

**6. Popis gospodarskih subjekata s kojima je naručitelj u sukobu interesa u smislu čl. 13. Zakona o javnoj nabavi:**

Navedeni gospodarski subjekti u ovom postupku nabave ne postoje.

**7.** **Tehnička specifikacija predmeta nabave, vrsta, kvaliteta, opseg ili količina predmeta nabave:**

Navedeno u Ponudbenom listu - troškovniku (Prilog II)

**8.** **Mjesto isporuke:**

Požega, Rudinska 8, (ekonomu).

**9. Rok isporuke robe:**

Narudžba robe za sljedeći tjedan dostavljat će se ponuditelju dva puta tjedno, srijedom i petkom koji prethodi isporuci telefonskim putem ili putem e-maila.

Roba će se dostavljati prema narudžbi, do 13:00 sati.

**10.** **Dokazi sposobnosti gospodarskih subjekata, naziv dokaza sposobnosti, naziv izdavatelja dokaza i vrijednosni pokazatelj ako se mogu izdati:**

Dokazi se prilažu u izvorniku, ovjerenoj ili neovjerenoj preslici. Neovjerenom preslikom smatra se i neovjereni ispis elektroničke isprave.

Ponuditelj mora priložiti isprave-dokaze sposobnosti:

**10.1. Isprava o upisu u poslovni, sudski (trgovački) strukovni, obrtni ili dr. registar** države sjedišta gospodarskog subjekta ili ako se isti ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela. Ispravom se dokazuje da ponuditelj ima registriranu djelatnost u svezi sa predmetom nabave.

Izdavatelj: Trgovački sud, Obrtni ili drugi strukovni registar

Isprava ne smije biti starija od 3 mjeseca računajući od dana primitka ponudbene dokumentacije od strane naručitelja.

**10.2. Potvrda Porezne uprave** o urednom izvršavanju svih dospjelih poreznih obveza i obveza doprinosa za mirovinsko i zdravstveno osiguranje, a kojom ponuditelj dokazuje da je podmirio obvezu plaćanja svih dospjelih poreznih obveza i obveza za mirovinsko i zdravstveno osiguranje.

Izdavatelj: Porezna uprava ili istovrijedna isprava nadležnih tijela zemlje sjedišta gospodarskog subjekta

Isprava ne smije biti starija od 30 dana računajući od dana primitka ponudbene dokumentacije od strane naručitelja.

**10.3. HACCP certifikat** za kvalitetno i pravilno upravljanje zdravstvenom ispravnošću hrane ili Ugovor o implementaciji HACCP-a

Naziv izdavatelja: Zavod za javno zdravstvo ili druge ustanove ovlaštene za provođenje

**Naručitelj će odbiti ponuditelja koji nije dokazao svoju sposobnost.**

**11. Tražena jamstva:**

Nije primjenjivo.

12. **Sadržaj ponude:**

Ponuda sadrži: popunjeni ponudbeni list - troškovnik (Prilog II) i sve druge dokumente sukladno pozivu za dostavom ponude.

Prilog uz Ponudbeni list II mora sadržavati: naziv i sjedište naručitelja, naziv i sjedište ponuditelja, adresa, broj računa, navod o tome je li ponuditelj u sustavu PDV-a, adresa za dostavu pošte, adresa e-pošte, kontakt osoba ponuditelja, broj telefona, predmet nabave, cijenu ponude bez PDV-a, iznos PDV-a, cijenu ponude s PDV-om, rok valjanosti ponude, datum, potpis i pečat ponuditelja.

**13. Oblik i način izrade ponude:**

Ponuda se uvezuje na način da čini neraskidivu cjelinu.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

**14. Način dostave ponude:**

Ponude je moguće dostaviti elektroničkom poštom na adresu djvrticipozega@gmail.com, a mogu se dostaviti i poštom ili osobno na adresu naručitelja Rudinska 8, 34000 Požega.

Ponuda predana poštom ili osobno dostavlja se u zatvorenoj omotnici s naznakom: naziva naručitelja, naziva ponuditelja, naziva predmeta nabave i naznaka "ne otvaraj".

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

**15.** **Način izračuna cijene, nepromjenjivost cijene ili način promjene cijene:**

Cijena ponude treba biti izražena u eurima. Cijena ponude izražava se za cjelokupan predmet nabave. U cijenu ponude su uračunati svi troškovi i popusti, bez PDV-a, koji se iskazuje zasebno iza cijene ponude. Ukupna cijena ponude je cijena ponude sa PDV-om. Cijena ponude i cijena ponude sa PDV-om piše se brojkama.

Cijena je nepromjenjiva za vrijeme trajanja ugovora. U slučaju promjene cijena, ukoliko budu razumne i prihvatljive, razmatrat će se potpisivanje aneksa ugovora.

Ponuditelj će ispuniti jedinične cijene za sve stavke iz troškovnika i ukupne cijene za sve stavke iz troškovnika prema planiranim jediničnim mjerama i količinama i cijenu ponude, bez PDV-a.

**16.** **Rok, način i uvjeti plaćanja:**

30 dana od dana ispostavljanja računa.

**17.** **Rok valjanosti ponude:**

Rok valjanosti ponude je **30 dana** od dana otvaranja ponude.

**18.** **Kriterij odabira ponude:**

Najniža cijena ponude ili ekonomski najpovoljnija ponuda.

**19.** **Jezik na kojem se sastavlja ponuda:**

Ponuda se podnosi na hrvatskom jeziku i latiničnom pismu.

**20. Razlozi odbijanja ponuditelja:**

a) ako ponuditelj nije dokazao svoju sposobnost

b) ako ponuda ponuditelja nije u skladu s pozivom za dostavom ponude

c) ako je ponuditelj dostavio dvije ili više ponuda

**21.** **Rok za dostavu ponuda i otvaranje ponuda:**

Adresa dostave ponuda: Dječji vrtić Požega, Rudinska 8, 34000 Požega

Rok dostave ponuda: ***28.12.2023. do 12,00 sati*.**

**22. Prijedlog ugovora o nabavi:**

Svi ponuditelji će biti na dokaziv način obaviješteni o ponuditelju s kojim naručitelj namjerava sklopiti ugovor.

**23. Ostali bitni uvjeti:**

Na bitne uvjete u svezi s predmetom nadmetanja i sklapanjem ugovora s odabranim ponuditeljem na odgovarajući način primjenjivat će se odredbe Zakona o obveznim odnosima, te drugi zakoni i propisi koji reguliraju ove pravne odnose.

U Požegi, 19. prosinca 2023. godine

Naručitelj: Dječji vrtić Požega

Odgovorna osoba:

Sanela Soldo Kovačević, mag.praesc.educ., ravnateljica

**PRILOG II**

**PONUDBENI LIST ZA**

**MLIJEKO I MLIJEČNE PROIZVODE**

**Ponuditelj:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |  |  |
| --- | --- | --- | --- | --- | --- |
| **Red.br.** | **ARTIKL** | **JEDINICA MJERE** | **PLANIRANA GODIŠNJA KOLIČINA** | **JEDINIČNA CIJENA €** | **UKUPNO****BEZ PDV-a €** |
| 1. | SVJEŽE MLIJEKO U RINFUZI | lit | 7500 |  |  |
| 2. | VRHNJE | lit | 450 |  |  |
| 3. | JOGURT | lit | 550 |  |  |
| 4. | MLIJEČNI NAMAZ | kg | 200 |  |  |
| 5. | SVJEŽI SIR RINFUZA | kg | 320 |  |  |
| 6. | VOĆNI JOGURT (okus višnja i borovnica) | lit | 700 |  |  |
| 7. | SIR TRAPIST | kg | 150 |  |  |
| 8. | MASLAC | kg | 100 |  |  |

Iznos bez PDV-a: \_\_\_\_\_\_\_\_\_\_\_\_\_\_\_\_\_\_\_\_\_\_\_€

 PDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_€

 Ukupni iznos ponude (sa PDV-om): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_€

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (mjesto, datum, pečat i potpis)